དེར་བརྟེན་ད་ཆ་སློབ་སྦྱོང་གི་སྤུས་ཀ་ཡག་ཏུ་གཏོང་ཐབས་གང་འདྲ་བྱེད་དགོས་ཐད་བསམ་བློ་གཏོང་དགོས་པ་ལས།རི་བོང་རྡོ་བརྫུས་ཀྱིས་འགྲིག་ཡོད་བསམ་ནས་སློབ་གྲྭ་ཁག་ལ་བུ་ཕྲུག་སྟོང་ཕྲག་དང་ཁྲི་ཕྲག་ཡོད་པ་དེ་དག་ཡག་པོ་ཡོད་ཅེས་བརྗོད་པ་ཙམ་གྱིས་མི་འགྲིགས།དངོས་ཡོད་ང་ཚོ་བཙན་བྱོལ་བའི་ལས་འགན་སྒྲུབ་ཐུབ་མཁན་ཞིག་ཡོང་གི་འདུག་དང་མི་འདུག་ལ་བསམ་བློ་གཏོང་དགོས་པ་ཡིན།ཁྲིམས་ལུགས་སོགས་ལས་རིགས་གང་གི་ཐོག་རང་རྐྱ་འཕེར་བའི་རིགས་གཅིག་རྐང་འཛིན་པ་དང་ཉམས་ཞིབ་བྱེད་ཐུབ་མཁན་གྱི་མི་བཅུ་བྱུང་ན་དེའི་ཚོད་ཀྱིས་ནུས་པ་ཞིག་ཐོན་རྒྱུ་དང༌།བརྒྱ་ཕྲག་དང༌།སྟོང་ཕྲག་བྱུང་ན་དེ་བས་ནུས་པ་ཆེན་པོ་ཐོན་ཐུབ་རྒྱུ་ཡིན།ང་ཚོ་བོད་པ་བཙན་བྱོལ་བ་འབུམ་གཅིག་ལྷག་ཙམ་ཡོད་པ་དེའི་ནང་ནས་རིམ་པས་ཁྲིམས་ལུགས་སོགས་ལས་རིགས་གང་ཅིའི་རིགས་གཅིག་རྐང་འཛིན་པ་ཕྱི་མི་ཚོ་དང་རྐུབ་སྟེགས་འདྲ་མཉམ་དུ་སྡོད་ཐུབ་མཁན་དེ་འདྲ་ཐོན་པ་བྱེད་དགོས།